**แนวทางการจัดทำและการดำเนินโครงการตามแผนงานบูรณาการต่อต้านการทุจริตและประพฤติมิชอบ**

**สิ่งที่ส่งมาด้วย 1**

**ประจำปีงบประมาณ พ.ศ. 2562 ของทุกจังหวัด**

------------------------

 ศูนย์ปฏิบัติการต่อต้านการทุจริต กระทรวงมหาดไทย จัดทำแนวทางการดำเนินโครงการตามแผนงานบูรณาการต่อต้านการทุจริตและประพฤติมิชอบ ประจำปีงบประมาณ พ.ศ. 2562 ของทุกจังหวัดที่สอดคล้องกับยุทธศาสตร์ชาติ (พ.ศ. 2561 - 2580) แผนการปฏิรูปประเทศด้านการป้องกันและปราบปรามการทุจริตและประพฤติมิชอบ ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) นโยบายกระทรวงมหาดไทย และบริบทต่าง ๆ

1. **ขั้นตอนการเสนอโครงการ**
	1. **ลักษณะโครงการ/การดำเนินโครงการ**

 1) โครงการในลักษณะบูรณาการภารกิจที่ตอบสนองความต้องการในพื้นที่ และเมื่อบูรณาการแล้วต้องมีเอกภาพ ประสานสอดคล้อง สนับสนุนซึ่งกันและกัน ไม่เกิดความซ้ำซ้อนกับหน่วยงานที่รับผิดชอบ

2) เป็นไปตามแนวทาง/ตัวอย่างโครงการที่กระทรวงมหาดไทยกำหนด

3) รูปแบบการดำเนินโครงการที่นอกเหนือจากการฝึกอบรม/สัมมนา ควรเสนอโครงการที่มีรูปแบบหลากหลาย เช่น การสัมมนาเชิงปฏิบัติ การตรวจติดตาม การสร้างเครือข่าย เป็นต้น เพื่อให้เกิดผลสัมฤทธิ์ของผู้เข้าร่วมโครงการเข้ามามีส่วนร่วมในการผลักดันให้เกิดสังคมที่ไม่ทนต่อการทุจริต

4) ดำเนินโครงการให้แล้วเสร็จ ภายในไตรมาส 3

 **1.2** **จังหวัดเสนอโครงการ**.:.**ผ่านความเห็นชอบจากคณะอนุกรรมการการดำเนินงานตามยุทธศาสตร์ชาติว่าด้วยการป้องกันและปราบปรามการทุจริตจังหวัด**

 **1.3 มีผู้รับรองโครงการ** : เพื่อไม่ให้เกิดปัญหาผู้บริหารไม่ทราบการเสนอของบประมาณดำเนินโครงการ

**2. การส่งโครงการ** :

* ให้จังหวัดจัดทำโครงการตามแบบฟอร์มฯ ส่งให้ศูนย์ปฏิบัติการต่อต้านการทุจริต กระทรวงมหาดไทย (ศปท.มท.) **ภายในวันที่ 14 ธันวาคม 2561** ทาง E-mail: anticor.moi@gmail.com เป็นไฟล์ Microsoft Word และใช้หัวข้อว่า **“โครงการปี 2562 จังหวัด.........”** (ระบุชื่อจังหวัด) พร้อมทั้งส่งเอกสารตัวจริงที่มีผู้รับรองลงนามแล้วให้ ศปท.มท.
* จังหวัดสามารถดาวน์โหลดแบบฟอร์มฯ แนวทางการจัดทำโครงการฯ ได้ที่ [www.anticor.moi.go.th](http://www.anticor.moi.go.th)

**3. การกำกับติดตามโครงการ** :

3.1 การจัดทำรายงานผลการเบิกจ่ายงบประมาณโครงการฯ เป็นประจำตามห้วงเวลาที่กำหนด

3.2 การกำกับผลการดำเนินโครงการในภาพรวมให้เป็นไปตามแผนการดำเนินงานที่กำหนดไว้ในแบบฟอร์มการจัดทำโครงการฯ

 3.3 การจัดทำสรุปผลการดำเนินโครงการฯ รายงานผู้บริหารของจังหวัดและกระทรวงมหาดไทยตามห้วงเวลาที่กำหนด

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ประเด็นสำหรับการดำเนินโครงการตามแผนงานบูรณาการต่อต้านการทุจริต**

**และประพฤติมิชอบ ประจำปีงบประมาณ พ.ศ. 2562**

**1. เสริมสร้างความรู้**

 ๑) ระเบียบกฎหมายผลประโยชน์ทับซ้อนและการแยกแยะผลประโยชน์ส่วนตนและส่วนรวม

 ๒) การตรวจสอบหนี้สิน ทรัพย์สิน

 ๓) ระเบียบพัสดุ การจัดซื้อจัดจ้างระเบียบ/วิธีการทางงบประมาณ และวิธีปฏิบัติราชการทางปกครอง

 ๔) การรับสินบน (ประกาศนโยบายไม่รับประโยชน์ใด ๆ จากการปฏิบัติหน้าที่)

 ๕) การวางระบบการประเมินความเสี่ยงที่ก่อให้เกิดการทุจริต

 6) การน้อมนำหลักปรัชญาของเศรษฐกิจพอเพียงเป็นแนวทางในการดำเนินชีวิต

 7) พัฒนาระบบและจัดการองค์ความรู้การป้องกันการทุจริตตามแนวทางปรัชญาของเศรษฐกิจพอเพียง

 8) กำหนดมาตรการวิเคราะห์ความเสี่ยงและการใช้จ่ายงบประมาณ

 9) พัฒนานวัตกรรมและเทคโนโลยีสารสนเทศ ในระบบบริหารงานสาธารณะ เพื่อลดขั้นตอน หรือกระบวนการใช้ดุลยพินิจของเจ้าหน้าที่รัฐ

**2. การสร้างเครือข่ายประชารัฐต่อต้านการทุจริต**

 ๑) กิจกรรมการมีส่วนร่วมเพื่อสร้างเครือข่ายต่อต้านการทุจริต และเครือข่ายเฝ้าระวังการต่อต้านการทุจริต

 ๒) การบูรณาการเครือข่ายทุกภาคส่วนในการสร้าง/หล่อหลอมให้มีสังคมไม่ทนต่อการทุจริตและต้านการทุจริตทุกรูปแบบ

**๓. การสร้างค่านิยมและปลูกจิตสำนึก**

 ๑) การปฏิบัติงานด้วยหลักธรรมาภิบาล (Good Governance)

 ๒) การรับสินบน (ประกาศนโยบายไม่รับประโยชน์ใด ๆ จากการปฏิบัติหน้าที่)

 ๓) การแยกแยะผลประโยชน์ส่วนตนกับส่วนรวม

4) พอเพียง วินัย สุจริต จิตอาสา

๕) ส่งเสริมค่านิยมจริยธรรม จรรยาข้าราชการ